EPG เข้าร่วมทุนกับ “Spinks” ในออสเตรเลีย ลุยธุรกิจร้านตกแต่งยานยนต์
EPG ส่งบริษัทย่อยเข้าร่วมทุน 65% กับ Spinks ในออสเตรเลีย ลุยธุรกิจร้านตกแต่งยานยนต์ 4WD คาดเริ่มเดือนเม.ย.นี้
17 มี.ค. 2560

บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ระบุว่า ที่ประชุมคณะกรรมการบริษัทเมื่อวานนี้ (16 มี.ค.) อนุมัติให้ Aeroklas Australia Pty Ltd (Aeroklas-AU) ซึ่งเป็นบริษัทย่อยของบริษัท แอร์โรคลาส จำกัด (Aeroklas) ซึ่งเป็นบริษัทย่อยของ EPG  นั้น เข้าร่วมลงทุนกับ Spinks Holdings Pty Ltd (A.C.N. 112 775 701)  as trustee for The Spinks Family Trust  ABN: 19 644 821 406 Business address: 221 Scott Street, Bungalow Qld 4870. (Spinks) ในประเทศออสเตรเลีย
โดยจัดตั้งบริษัทร่วมทุนใหม่ในออสเตรเลีย เพื่อประกอบกิจการร้านค้าขายสินค้าประเภท อุปกรณ์ตกแต่งยานยนต์ประเภท 4WD ให้กับลูกค้ารายย่อยทั่วไป ซึ่งบริษัทร่วมทุนใหม่จะมีทุนจดทะเบียนประมาณ 5 ล้านดอลลาร์ออสเตรเลีย หรือราว 136 ล้านบาท โดยมี Aeroklas-AU ถือหุ้น 65% และ Spinks  ถือหุ้น 35% คาดว่าจะเริ่มดำเนินการเชิงพาณิชย์ได้ในเดือนเม.ย.นี้ ทั้งนี้คาดว่าการเข้าร่วมลงทุนดังกล่าวจะเพิ่มความสามารถในการเข้าถึงผู้บริโภคได้มากยิ่งขึ้น